Rothenbuch

Rothenbuch is a Gmoa im untafränkischn Landkroas Aschaffenburg.

 Geografie 
 Geografische Log 
Rothenbuch liegt in da Region Bayerischer Untermain, im Herz vo Deitschlands greßtm Laubwoidgebiet, dem Spessart. Zua Gmoa Rothenbuch zäjn aa de uma 8 bzw. 9 km entfeantn Weiler Lichtenau und Erlenfurt im Hafenlohrtoi, de de Postleitzoi vo da Gmoa Hafenlohr (Kroas Main-Spessart) trong, se jedoch no im Landkroas Aschaffenburg befindn. Rothenbuch weist a vakeahsgünstige Log zwischn am Rhein-Main-Gebiet mid seina Metropole Frankfurt am Main und da Region Wiazburg auf. De nechstglengne Stod is Lohr am Main im Ostn. Den Flughafen Frankfurt eareicht ma in uma 40 Minutn, nechstglengna ICE-Bohhof is Aschaffenburg (20 Minutn). Da topografisch hechste Punkt vo da Gmoagemarkung befindt se mid  sidöstli vom Ort, on oam Nemgipfe vom Königsbeag, da niedrigste liegt in da Nechn vo Erlenfurt on da Hafenlohr auf .

 Gmoagliedarung 
Rothenbuch hod oan Ortstei fia via Siedlungahttps://www.bayerische-landesbibliothek-online.de/orte/ortssuche_action.html?anzeige=voll&modus=automat&tempus=+20111122/214002&attr=OBJ&val=1550 auf oana Gemarkung:
 Rothenbuch
 Erlenfurt
 Lichtenau
 Steinmühle

 Nochboagmoana 

 Gschicht 
Rothenbuch ghead zu de äjdasdn und bedeidandsdn Orte vom Innaspessart. De easchde uakundliche Eawähnung „zuo den Rodenboychen“ stommd ausm Joar 1318.

Im Joar 1342 is, on da Quej vo da Hafenlohr, midm Bau vo om Schloss in Rothenbuch ogfonga worn. De easchdn Bewohna diafdn ois Jogdfröna beim Schloss ogsiedld worn sei. Im Bauankriag 1525 is's Schloss stoak bschädigd bzw. zastead worn. 1566 is's Schloss af Weisung vom Mainza Kuafiascht Daniel Brendel vo Homburg wieda afbaud und eaweidad worn.

Im Joar 1862 is's Beziaksamt Aschaffenburg buidd worn, af dessn Vawoitungsgebiet Rothenbuch gleng is.

Rothenbuch woa 1939 oane vo de 26 Gmoana im Landkroas Lohr am Main (spätas Kfz-Kennzeichn: LOH). Mid da Afläsung vom Landkroas Lohr is Rothenbuch 1972 in an nei buiddn Landkroas Aschaffenburg (Kfz-Kennzeichn: AB) kemma.

Vo 1977 bis 1993 hod Rothenbuch a Vawoitungsgmoaschoft mid Waldaschaff und Weibersbrunn buidd. Om 1. Jenna 1994 hod Rothenbuch wieda sei gmoaliche Sejbstständigkeit earunga.

 Eihwohnaentwicklung 
 1900: 993 Eihwohna
 1950: 1476 Eihwohna
 2007: 1975 Eihwohna
 2015: 1764 Eihwohna

 Noma 
 Etymologie 
Da urspringliche Noma Rodenboychen bsteht aus de oidhochdeitschn Weata rod und poiche und bedeit Rotbuche.

 Friahare Schreibweisn 
Friahare Schreibweisn vom Ort aus diversn historischn Koartn und Urkundn:
 1318 Rodenboychen
 1342 Rodenboich
 1477 Rottenbuch
 1511 Rotenbuch 1532 Rottenbuch
 1559 Rodenbuch
 1686 Rothenbuch

 Kultur und Sehenswirdigkeitn 
 Baudenkmoi 
 As Forsthaus ausm Joar 1576 is noch sechsjähriga Renoviarung im Oktoba 2013 vom stootlichn Forstbetrieb wieda iwanumma worn.Überraschungen unter den Dielen in FAZ vom 18.Oktoba 2013, Seite 62

 Wiatschoft und Infrastruktur 
 Vakeah 
Rothenbuch liegd 7 Kilometa vo da Bundesautobahn 3 (Ausfoaht Weibersbrunn) entfeand. De Bundesstroß 26 Aschaffenburg-Wiazburg valaffd in oana Entfeanung vo 3 Kilometa.

Rothenbuch wead mid Busse vo Aschaffenburg und Lohr bedient.

 Beleg 

 Literatua 
 Hastings, Derek.: Catholicism and the Rise of Nacism; Oxford/New York 2009, S. 125.

 Im Netz 

 Offizielle Homepage der Gemeinde
 Panaramaansichten von Rothenbuch



Kategorie:Ort im Landkreis Aschaffenburg
Kategorie:Gemeinde in Bayern